**ПРЕДЛОГ:**

 На основу члана 92. став 1. тачка 3, члана 101. и члана 108. Закона о становању и одржавању зграда ("Сл. гласник РС", бр. 104/2016 и 9/2020 - др. закон), члана 46. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 13. и члана 13а Одлуке о пружању стамбене подршке на територији општине Димитровград („Сл. лист општине Димитровград“ бр. 41/20 и 20/23), Правилника о пружању стамбене подршке у виду унапређења услова становања („Сл. лист општине Димитровград“ бр. 29/2023), Правилника за утврђивање реда првенства за доделу стамбене подршке на територији општине Димитровград („Сл. лист општине Димитровград“ бр. 16/22 и 6/25), члана 40. став 1. тачка 22. Статута општине Димитровград („Сл. лист општине Димитровград“ бр. 6/19) и Јавног позива ради пружања стамбене подршке у виду унапређења услова становања бр. 400-236/2025-16 од 12.03.2025. године. године, Скупштина општине Димитровград, на седници одржаној дана \_\_\_\_. 2025. године, доноси

 **О Д Л У К У**

**о додели стамбене подршке у виду унапређења услова становања**

Члан 1.

Овом Одлуком додељује се стамбена подршка у виду унапређења услова становања крајњим корисницима по основу Јавног позива ради пружања стамбене подршке у виду унапређења услова становања бр. 400-236/2025-16 од 12.03.2025. године. године и Листе реда првенства.

Члан 2.

Крајњи корисници стамбене подршке у виду унапређења услова становања су:

|  |  |  |  |  |
| --- | --- | --- | --- | --- |
| **РЕДНИ БРОЈ** | **БРОЈ ПРИЈАВЕ** | **ИМЕ И ПРЕЗИМЕ** | **УКУПНО БОДОВА** | **ДОДЕЉЕНА СРЕДСТВА (РСД)** |
| **1.** | **400-244/2025-16** | **Дрина Николов** | **140** | **1.020.840,00** |
| **2.** | **400-271/2025-16** | **Милутин Петров** | **140** |  **604.680,00** |
| **3.** | **400-250/2025-16** | **Стефан Георгијев** | **135** | **180.480,00** |
| **4.** | **400-281/2025-16** | **Љиљана Георгијев** | **120** | **164.040,00** |

Члан 3.

Утврђује се да су сви подносиоци пријава из члана 2. ове Одлуке остварили право на доделу стамбене подршке у виду унапређења услова становања, сходно испуњености законских услова,a у складу са расположивих средстава у буџету Општине.

Члан 4.

По ступању на снагу ове Одлуке, Председник општине Димитровград ће закључити Уговоре о додели стамбене подршке у виду унапређења услова становања са корисницима стамбене подршке из члана 2. ове Одлуке.

Уговором из става 1. овог члана одредиће се међусобна права и обавезе уговорних страна у вези са додељеном стамбеном подршком.

Члан 5.

За контролу спровођења стамбене подршке у виду унапређења услова становања и испуњење обавеза из Уговора о додели стамбене подршке за унапређење услова становања, као и за реализацију, надлежна је Стамбена комисија.

Члан 6.

Ова Одлука ступа на снагу осмог дана од дана објављивања у „Сл. листу општине Димитровград“.

***О б р а з л о ж е њ е***

Правни основ за доношење ове Одлуке постоји у члану 92. став 1. тачка 3. Закона о становању и одржавању зграда ("Сл. гласник РС", бр. 104/2016 и 9/2020 - др. закон), којим је прописано да se стамбена подршка остварује кроз унапређење услова становања, у члану 101. истог Закона, којим је дефинисано да лице без одговарајућег стана у смислу овог закона може остварити право на стамбену подршку за унапређење услова становања доделом грађевинског материјала и/или стручне подршке за санацију, адаптацију, реконструкцију или доградњу стана, односно породичне куће, уколико његови приходи не прелазе границе прихода из члана 91. став 1. тачка 1) овог закона, као и у члану 108. истог Закона, којим је прописано да на основу листе реда првенства скупштина јединице локалне самоуправе доноси одлуку о додели стамбене подршке која нарочито садржи:

1) списак лица која остварују право на стамбену подршку са свим личним подацима битним за закључење уговора о додели стамбене подршке (име и презиме и ЈМБГ лица која су корисници стамбене подршке);

2) вид стамбене подршке која се додељује;

3) назначење органа који ће бити надлежан за закључење уговора о додели стамбене подршке и праћење његове реализације, као и контролу испуњености услова за доделу тог вида стамбене подршке за све време док она траје.

 Правни основ се даље налази у члану 46. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), којим је прописано да Општинско веће предлаже одлуке које доноси Скупштина.

 У члану 13. и 13а Одлуке о пружању стамбене подршке на територији општине Димитровград („Сл. лист општине Димитровград“ бр. 41/20 и 20/23), којим је прописано да на основу листе реда првенства Скупштина општине Димитровград, на предлог Општинског већа, доноси одлуку о додели стамбене подршке за унапређење услова становања.

 Правни основ се налази и у Правилнику о пружању стамбене подршке у виду унапређења услова становања („Сл. лист општине Димитровград“ бр. 29/2023), Правилнику за утврђивање реда првенства за доделу стамбене подршке на територији општине Димитровград („Сл. лист општине Димитровград“ бр. 16/22 и 6/25), као и у члану 40. став 1. тачка 22. Статута општине Димитровград („Сл. лист општине Димитровград“ бр. 6/19), којим је прописана надлежност Скупштине општине Димитровград за спровођење програма стамбене подршке.

 Разлог за доношење ове Одлуке је реализација стамбене подршке у виду унапређења услова становања на територији општине Димитровград.

**ПОУКА О ПРАВНОМ СРЕДСТВУ:**

Против ове Одлуке може се изјавити жалба Општинском већу у року од 15 дана од дана објављивања ове Одлуке, лично или поштом на адресу ул. Балканска бр. 2, 18320 Димитровград, а на основу члана 108. Закона о становању и одржавању зграда("Сл. гласник РС", бр. 104/2016 и 9/2020 - др. закон).

Број:\_\_\_\_\_\_\_\_\_\_\_\_\_\_\_\_\_

У Димитровграду,

дана \_\_\_\_\_.2025. године.

**СКУПШТИНА ОПШТИНЕ ДИМИТРОВГРАД**

 **ПРЕДСЕДНИК**

 **\_\_\_\_\_\_\_\_\_\_\_\_\_\_\_**

 **Зоран Ђуров**